Vandag se aktiwiteit het absoluut geen estetiese waarde nie, maar die geleenthede vir speel en leer is legio!
Dit is baie voordelig vir alle voorskolers, kleuters, peuters en skoolbeginners om te klim en te klouter, dit help nie net met brein ontwikkeling nie, maar ook met die ontwikkeling van groot en klein motoriese vaardighede. 'n Aktiwiteit soos hierdie wat hul boonop toelaat om te eksperimenteer, te beplan en weer te probeer, wakker kreatiewe vaardighede aan en leer van oorsprong en gevolg. Alles noodsaaklike vaardighede om te kan leer, lees, skryf en wiskunde te doen!
Nog 'n voordeel aan die aktiwiteit is dat dit binnehuis geskied. Indien dit koud is buite, kan jou kinders steeds al die voordele van buitespeel kry!
Gebruik kussings, banke, stoele, tafels, kiste, emmers, kratte, of enige iets wat jy nie te jammer voor is nie en wat jy seker is hul gewig sal kan hou en laat die kinders toe om 'n "baan" te bou waaroor hulle kan klouter, klim, loop en spring. Hou maar hier en daar 'n ogie, hoe ouer - hoe wilder - en hoe gevaarliker!
Geniet jou kinders en hul kreatiwiteit!
Volg ons gerus deur op ons elektroniese nuusbrief in te teken, of volg ons op fb
Posted by MammaMi at 11:51 Geen opmerkings nie:
Maak 'n geskenk boksie: Rommel Uitdaging #2
Vandag is die tweede aflewering van ons Rommel uidaging. Ons probeer met al daardie goed wat in die herwinningsak gegooi word iets doen.
Ons maak vandag 'n geskenkboksie uit 'n kartonhouer waarin pap was. Jy kan enige karton verpakking gebruik om dit te maak. Daar is heeltwat knipwerk betrokke, so hou asseblief toesig.
Ons het Ouma se moedersdag geskenk in ons geskenkboksie verpak.
Lekker knip en verf.
Volg ons gerus deur in te teken op ons elektroniese nuusbrief of deur van ons te hou op fb!
Posted by MammaMi at 15:30 Geen opmerkings nie:
Vrydag 05 Mei 2017
Moedersdag: Lief vir Mamma! (Rommeluitdaging 1)
Vandag vier ons die liefde wat ons het vir Mamma, met hartjies! Ons maak hartjie geskenkpapier, kaartjies, hangende harte, waterval harte en sleuterhouer harte, alles met 'n vel papier, bietjie verf en 'n toiletrolletjie!
Jy kan ook 'n foto en magneet agter die toiletpapier hartjies plak vir 'n magnetiese fotoraampie.
Hou in gedagte dat kleiner kleuters en peuters heelwat meer hulp gaan benodig. Hulle sal die verf en mors geniet, maar Mamma (of) Pappa sal byvoorbeeld die inryg werk moet doen.
Hierdie inskrywing is ook die eerste in ons rommeluitdaging reeks. Vir die volgende paar weke kyk ons wat ons met al daardie goed kan doen wat in die herwinningsak gegooi word! Laat weet ons gerus as julle ons wil uitdaag met rommel of as jul slim idees het. Ons hou van 'n uitdaging :)
Baie dankie aan al die Mammas - mag julle met 'n soen en 'n druk wakker gemaak word op Moedersdag!
Teken in op ons elektroniese nuusbrief of volg ons op fb!
Posted by MammaMi at 10:00 Geen opmerkings nie: